[pic] | EUROPA-KOMMISSIONEN |

Bruxelles, den 30.8.2010

KOM(2010) 457 endelig

2008/0247 (COD)

KOMMISSIONENS UDTALELSE i henhold til artikel 294, stk. 7, litra c), i traktaten om Den Europæiske Unions funktionsmåde om Europa-Parlamentets ændringsforslag til Rådets holdning til forslaget til

EUROPA-PARLAMENTETS OG RÅDETS FORORDNING om et europæisk banenet med henblik på konkurrencebaseret godstransport

ÆNDRING AF KOMMISSIONENS FORSLAG i henhold til artikel 293, stk. 2, i traktaten om Den Europæiske Unions funktionsmåde

2008/0247 (COD)

KOMMISSIONENS UDTALELSE i henhold til artikel 294, stk. 7, litra c), i traktaten om Den Europæiske Unions funktionsmåde om Europa-Parlamentets ændringsforslag til Rådets holdning til forslaget til

EUROPA-PARLAMENTETS OG RÅDETS FORORDNING om et europæisk banenet med henblik på konkurrencebaseret godstransport

1. Sagsforløb

Dato for Kommissionens vedtagelse og forelæggelse for Europa-Parlamentet og Rådet: 11. december 2008

Europa-Parlamentets udtalelse (førstebehandling): 23. april 2009

Udtalelse fra Det Europæiske Økonomiske og Sociale Udvalg: 15. juli 2009

Udtalelse fra Regionsudvalget: 7. oktober 2009

Rådets holdning fastlagt med enstemmighed: 22. februar 2010

Godkendelse i Coreper af det kompromis, der fulgte af forhandlingerne i andenbehandlingen: 7. juni 2010

Europa-Parlamentets holdning (andenbehandling): 15. juni 2010

2. Formålet med forslaget

- Forslaget til forordningen har til formål at få medlemsstaterne og især jernbaneinfrastrukturforvalterne til at udvikle et europæisk jernbanenet "til konkurrencedygtig godstransport" bestående af internationale godstogskorridorer.

- Med disse korridorer stilles der togkanaler af høj kvalitet til rådighed for godstransporten, så den forbedrer sit kvalitetsniveau (rettidighed og gennemkørselstid), hvilket er afgørende for at kunne tiltrække kunder til godstransporten. Korridorerne vil desuden skulle frigøre yderligere kapacitet til jernbanegodstransport, der er øget i de seneste år (trods den økonomiske afmatnings indflydelse forventes denne tendens at fortsætte i de kommende år).

- Kommissionen foreslår at sætte ind på fire områder med henblik på at etablere disse godstogskorridorer:

- Samarbejdet og harmoniseringen mellem infrastrukturforvalterne udbygges, både hvad angår forvaltning af infrastrukturernes drift, og hvad angår investeringer. Det forudsætter navnlig, at der etableres en ledelsesstruktur for hver korridor.

- Mere, og mere pålidelig, infrastrukturkapacitet allokeres til godstog i internationale godstogskorridorer.

- Samordningen mellem jernbanenettet og godsterminaler forbedres (søhavne og indenlandske havne, rangerbanegårde osv.).

- Korridorerne skal danne eksempler til efterlevelse med lige adgang for operatører og gennemsigtige adgangsforhold bl.a. ved, at regler og mange relevante oplysninger offentliggøres.

3. Kommissionens udtalelse om Europa-Parlamentets ændring

Europa-Parlamentets holdning, der kom til afstemning den 15. juni 2010, var et resultat af kompromiset på det sidste trepartsmøde, for så vidt angår adgang til korridorer, ved at der oprettes en one-stop-shop og åbnes mulighed for, at virksomheder, som ikke er jernbanevirksomheder ("godkendte ansøgere"), kan reservere todkanaler. Rådet godkendte dette kompromis i juni med forbehold af et udkast til Kommissionens erklæring (se vedlagte).

4. KONKLUSION

I henhold til artikel 293, stk. 2, i traktaten om Den Europæiske Unions funktionsmåde accepterer Kommissionen at ændre sit forslag som angivet ovenfor.

Kommissionen fremsætter ligeledes følgende erklæring (i den originale engelske sprogudgave):

"The Commission underlines that the one-stop-shop is a joint body set up or designated by the management board of each corridor; its function is that of a coordination tool. It may be a technical body within the corridor management structure or one of the infrastructure managers concerned"[1].

[1] Kommissionen understreger, at one-stop-shop er et fælles organ, der nedsættes eller udpeges af ledelsesudvalget for hver korridor; det har til opgave at varetage samordningen. Det kan være et teknisk organ inden for korridorens ledelsesstruktur eller en af de berørte infrastrukturforvaltere.